[{"text_idx": "#000002", "text": "Anna Lutter ja kiigepiltide saaga"}, {"text_idx": "#000003", "text": "U\u0308hel heal pa\u0308eval avastasime, et tuba on ta\u0308is uusi a\u0308gedaid kiigedisaine, kuid korralikke pilte pole u\u0308htegi. Meie kodu asub ko\u0303rgete ma\u0308ndide vahel ja valgusega on nagu on. Telefoniga saab harva hea klo\u0303psu ka\u0308tte ja profikaamerat pole ka\u0308epa\u0308rast. Selle asemel, et minna fotostuudiosse avanes hea vo\u0303imalus meie so\u0303bra ja kiigeomaniku Anna Lutteriga tema kodus sessioon teha. Poisid ja kiiged autosse ning minek!"}, {"text_idx": "#000004", "text": "Anna juurde jo\u0303udes oli poistel kohe tutvus tehtud. Kellel a\u0308gedad legod, kellel transformeeruvad Mecardi autod. Ko\u0303ige va\u0308iksemale Samuelile pakkus palju lo\u0303bu kodukass Kalissa. Aaron ei salli va\u0308ga vurrulisi, sest 3 aastasena hu\u0308ppas talle u\u0308ks ku\u0308u\u0308ntega tagumikku. Nu\u0308u\u0308d 4 aastat hiljem on tal see ikka meeles ja u\u0308tleb, et kassid valetavad ja pole tema so\u0303brad. Ra\u0308a\u0308gi, mis sa tahad, aga reaalne kogemus pani asja paika :-). Samuel seevastu pani kassikese kannatuse kohe proovile ja hakkas teda so\u0303rmega nu\u0308gima. Kass a\u0308sas ka\u0308paga ja ajas karvad turri. Meie mudilane pistis sellepeale ainult kilkama. Ei teinud va\u0308ljagi ku\u0308u\u0308nistest ja a\u0308hvardavast miimikast. Poiss proovis isegi saba peale astuda, aga kiisu sai aru, et peab targem olema ja tegi vehkat."}, {"text_idx": "#000006", "text": "Proua Lutteri kodu on valge, stiilne ja sobib meie skandinaavialiku disainikeelega imeha\u0308sti. On tore na\u0308ha, kuidas enda to\u0308o\u0308- ja leidlikkusega on vo\u0303imalik luua stiilne pesa kogu perele."}, {"text_idx": "#000007", "text": "Anna lastetoas on va\u0308ga lahe isetehtud narivoodi, kus ka va\u0308ike ma\u0308nguko\u0308o\u0308k. Kui Samuel selle avastas, siis rohkem me teda ei na\u0308inudki. Pro\u0303mmis seal pottidega ja hoidis va\u0308ikese ukse kogu aeg kinni. Vahel piilus aknast va\u0308lja, et siis kohe ja\u0308lle peitu pugeda ja omaette laliseda."}, {"text_idx": "#000008", "text": "Samuel oma lemmikko\u0308o\u0308gis ja po\u0303genev Kalissa"}, {"text_idx": "#000009", "text": "Suuremad poisid ehitasid legodega, ronisid redelist u\u0308les ja ka\u0308isid ko\u0308o\u0308givahet na\u0308ksimist ammutamas. Ko\u0303ige selle keskel oli Anna oma fotokaga graatsiliselt melu ja\u0308a\u0308dvustamas. Tore oli na\u0308ha, kuidas magnetkiik pani kamba omavahel to\u0308o\u0308le. Kes tegi ta\u0308htedest \u201cema\u201d, kes oma nime ja va\u0308iksemad vuhistasid magnetraketiga kiige u\u0308hest otsast teiseni. Tegevust oli nii palju, et kriitideni ei jo\u0303udnudki, kuigi oli plaan, et poisid kaunistavad kiige oma joonistustega, millest teeme ka pilte."}, {"text_idx": "#000010", "text": "Vo\u0303tsime kaasa uue flamingodisainiga kiige, kuigi see on u\u0308leni roosa ja \u201cikka ta\u0308ielikult plikade teema\u201d nagu Aaron u\u0308tleb. Meil kehtib siiski vo\u0303rdo\u0303iguslikkus ning lokkide lehvides panime Samueli pulti ja tegime mo\u0303ned klo\u0303psud. Hiljem imestasime, kuidas sellisest sagimisest nii a\u0308gedaid pilte saime. Anna tegi head to\u0308o\u0308d ja vaid paaritunnisest sessioonist ja\u0308a\u0308dvustus lahedaid emotsioone ja igapa\u0308evaelu-melu lastega. Meile endale meeldib vo\u0303imalikult ehe pildikeel. Kuidas sa ikka 3-4 aastasele u\u0308tled, et \u201coled nu\u0308u\u0308d paigal, naerata ja vaata kaamerasse\u201d. Peab ise taustal ko\u0303vasti vo\u0303imlema ja trikitama, et pilt ei oleks kunstlik."}, {"text_idx": "#000012", "text": "Muideks Anna Lutteril on valmis saanud ta\u0308itsa oma ka\u0308sito\u0308o\u0308tubade la\u0308biviimise pesa. Ta ise ra\u0308a\u0308gib sellest nii:"}, {"text_idx": "#000013", "text": "\u201cOma unistuse elluviimiseks otsustasin luua koha nimega KUUT. See on ka\u0308sito\u0308o\u0308le orienteeritud koolitus- ja peokeskus, kus saab pidada oma erilist ta\u0308htpa\u0308eva, teha firmau\u0308ritusi, vo\u0303tta aega iseendale vo\u0303i lihtsalt so\u0303prade-so\u0303brannadega veeta a\u0308ge ja hariv o\u0303htu. KUUTi on oodatud nii lasteaialapsed kui ta\u0308iskasvanud, mehed kui naised. Need, kellel on raskusi heegelno\u0303ela ja sukavarda eristamisega, kui ka need, kes on kudunud 26 erimustriga Haapsalu salli ja kelle iga voodi peal on kolmesajast vanaema motiivist enda heegeldatud tekk. Ka\u0308sito\u0308o\u0308 on nii mitmeku\u0308lgne (meditatiivne, a\u0308ge, loov, motiveeriv, inspireeriv, arendav, po\u0303nev, praktiline, soe) ja ma luban, et pingutan va\u0308ga, et leida igau\u0308hele just talle ko\u0303ige paremini sobiv tehnika ja materjalid. Kui sa kahtled, kas ma seda suudan, heida pilk peale mu varasematele tegemisele minu blogis \u201d"}, {"text_idx": "#000014", "text": "Igatahes oli meil u\u0308ks u\u0308tlemata tore ku\u0308laska\u0308ik ja pildid said a\u0308gedad. Poistel oli mo\u0303nusasti tegevust ja ainukesena sa kultuuris\u030coki kass, kes pidi taluma laste kisa ja Samueli pealetu\u0308kkivat uudishimu. Loodetavasti andestab \ud83d\ude42"}, {"text_idx": "#000015", "text": "No\u0303ukaaja lelud \u2013 millega ma\u0308ngisid meie emad ja isad?"}, {"text_idx": "#000018", "text": "Avaldatud DELFis Enne esimese lapse Aaroni (ta\u0308naseks 7a) su\u0308ndi to\u0308o\u0308tasin a\u0308mmaemandana ja kujutasin ette, et kuna ma ko\u0303ike nii ha\u0308sti tean, siis [...]"}, {"text_idx": "#000019", "text": "U\u0308he lastekiige valmimislugu ja kuidas see Sinuni jo\u0303uab"}, {"text_idx": "#000020", "text": "KA\u0308SITO\u0308O\u0308KIIGE VALMISTAMINE Allja\u0308rgnevalt toome va\u0308lja loetelu u\u0308he lastekiige valmimise etappidest ta\u0308itsa algusest peale kuni Sinu koduni jo\u0303udmiseni. Iga kiigega ka\u0308ib kaasas oma [...]"}, {"text_idx": "#000021", "text": "Muidugi on kodus laste ko\u0303rvalt keeruline ettevo\u0303tlusega alustada, aga see on tehtav, kui sisetunne on o\u0303ige ja kindel siht silme ees, julgustavad Anna-Liisa ja Mirko Miilits, kes kasvatavad kolme poega ning meisterdavad vahvaid looma- ja linnumustriga lastekiikesid tuppa."}]